REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/21-06/18

URBROJ: 251-287-21/06-04/4

Zagreb, 23. rujna 2021.

**Z A P I S N I K**

4. sjednice Školskog odbora Industrijske strojarske škole, održane dana 23. rujna 2021. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić

2. Jadranko Kezerić

3. Snježana Barbarić

4. Jelena Jonke-Badić

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica je započela u 18:25 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 4. sjednicu Školskog odbora, potvrđuje da su na sjednici nazočna 4 člana, čime postoji kvorum za pravovaljan rad i odlučivanje.

Nadalje predlaže nadopunu Dnevnog reda sjednice, odnosno dodavanje nove točke:

1.Izvješće o stanju sigurnosti, provođenju preventivnih programa te mjerama

poduzetim u cilju zaštite prava učenika Škole za školsku godinu 2020./2021.

S navedenom dopunom dnevnog reda usuglasili su se svi članovi Školskog odbora, odnosno jednoglasno je prihvaćena nadopuna Dnevnog reda.

DNEVNI RED

1. Verifikacija zapisnika 3. sjednice Školskog odbora

2. Davanje prethodne suglasnosti Školskog odbora na prijedlog ravnatelja za

zasnivanje radnog odnosa po javnom natječaju, za radno mjesto

* nastavnik/ca strukovne grupe predmeta – neodređeno, puno radno vrijeme, 40 sati nastave tjedno – 2 izvršitelja
* nastavnik/ca strukovne grupe predmeta – određeno, puno radno vrijeme, 40 sati nastave tjedno – 1 izvršitelj

1. Davanje prethodne suglasnosti Školskog odbora na Financijske izvještaje PR-RAS i OBVEZE za razdoblje 1.1.-30.6.2021.
2. Razno

Dnevni red je s četiri glasa “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 3. sjednice Školskog odbora koju članovi Školskog odbora jednoglasno usvajaju.

**AD.2.**

Predsjednica Školskog odbora Iva Bojčić daje riječ ravnatelju tajnici Škole, koja izvješćuje članove Školskog odbora kako su oglašena dva natječaja za radna mjesta Nastavnik/ica strojarske grupe predmeta, neodređeno puno radno vrijeme, 40 sati tjedno, dva (2) izvršitelja te Nastavnik/ica strojarske grupe predmeta, određeno puno radno vrijeme, 40 sati tjedno, jedan (1) izvršitelj.

Izvješćuje kako je na natječaj pristiglo ukupno 5 prijava od kojih tri zadovoljavaju uvjetima natječaja, dvije kandidatkinje nemaju traženu razinu obrazovanja, odnosno imaju završenu višu spremu.

Ujedno izvješćuje kako su na razgovor su pristupili kandidati koji zadovoljavaju uvjetima natječaja, od kojih je dvoje odustalo zbog drugog posla te da je Povjerenstvo za vrednovanje kandidata prijavljenih na natječaj nakon provedenog razgovora kao i ocjenjivanja istog, kao najboljeg kandidata izabralo Dubravka Glivetića;

Također s obzirom na nedostatak prijava te potrebu za osobljem, na razgovor je pozvana i kandidatkinja Edita Filipović koja nema odgovarajuću razinu obrazovanja koju je Povjerenstvo ocijenilo i izabralo kao adekvatnu nestručnu zamjenu na određeno vrijeme.

Nakon izlaganja tajnice predsjednica Školskog odbora, Iva Bojčić, daje na glasanje 2. točku Dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabrane kandidate, Dubravka Glivetića i Editu Filipović.

Školski odbor je glasovao za svakog kandidata pojedinačno, odnosno dao suglasnost za svakog odabranog kandidata, čime je 2. točka dnevnog reda jednoglasno usvojena.

**AD.3.**

Predsjednica Školskog odbora, Iva Bojčić daje riječ voditeljici računovodstva, Ivi Boban kako bi upoznala članove Školskog odbora s Izvještajem o prihodima i rashodima, primitcima i izdacima PR-RAS i OBVEZE, koje dokumente su članovi Školskog odbora pravovremeno zaprimili.

Nakon izlaganja voditeljice računovodstva, predsjednica Školskog odbora, Iva Bojčić, daje na glasanje 3. točku Dnevnog reda, koju prisutni članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić daje riječ ravnatelju Škole, gospodinu Nenadu Pavliniću kako bi upoznao članove Školskog odbora s Izvješćem o stanju sigurnosti i provođenju preventivnih programa te mjerama poduzetim u cilju zaštite prava učenika za školsku godinu 2020./2021.

Ravnatelj izvještava članove Školskog odbora kako je s društvom Korman d.o.o. sklopljen Ugovor o zaštiti na radu, u suradnji s kojim su poduzete preventivne mjere za siguran boravak u prostorima Škole.

Ističe kako škola provodi preventivne programe kroz neposredni rad, dok u suradnji s raznim udrugama kao i vanjskim suradnicima provodi različite projekte. Ujedno navodi kako se učenike educira i putem izložbi, predavanja, primjene odredbi Protokola o postupanju u slučaju nasilja i različitih oblika učioničke i izvanučioničke nastave u okviru Školskog kurikuluma.

Također kako Škola surađuje i s roditeljima po istom pitanju.

**AD.5.**

Pod ovom točkom nitko nije imao ništa za dodati pa rasprave nije bilo.

Sjednica je završena u 19:10 sati.

Zapisnik vodila: Predsjednica Školskog odbora:

Marija Horvatić, struc. spec. admin. publ. Iva Bojčić, prof.